Zápisnica č. 8/2017

**z verejného zasadnutia Obecného zastupiteľstva konaného**

**dňa 25. októbra 2017 o 16,00 hod. na Obecnom úrade v Dolnom Hričove**

|  |  |
| --- | --- |
| **Prítomní:** | |
| *Starosta obce*:  *Zástupca starostu obce:* | Ing. Peter Zelník  Pavol Ballay |
| *Poslanci OZ*: | Ing. Michal Ballay, PhD. (od 5. bodu programu do 11. bodu)  prof. Dr. Ing. Martin Decký  Štefan Hôrečný  Marián Medzihorský (do 11. bodu programu)  Bibiána Odváhová  Ing. Jozef Vršanský |
| Ospravedlnení:Zamestnanci OcÚ: | Ján Hrazdíra  Marta Rašovcová  Ing. Simona Smolková |
| *Hlavný kontrolór obce:* | Mária Rapánová |
| *Hostia:* | podľa prezenčnej listiny |

## K bodu 1:

**Otvorenie rokovania, potvrdenie jeho uznášaniaschopnosti a schválenie programu**

Verejné zasadnutie Obecného zastupiteľstva v Dolnom Hričove *(„ďalej len OZ“)* otvoril a viedol *starosta obce, Ing. Peter Zelník*. Privítal všetkých prítomných.

Ing. Peter Zelník, starosta obce, skonštatoval, že zasadnutie sa koná v súlade so zákonom číslo 369/1990 Zb. o obecnom zriadení v znení neskorších predpisov. Z celkového počtu 9 poslancov bolo prítomných 6 poslancov, čím bolo OZ uznášaniaschopné. Rokovanie sa riadilo nasledujúcim programom:

1. Otvorenie rokovania, potvrdenie jeho uznášaniaschopnosti a schválenie programu
2. Určenie zapisovateľa a overovateľov zápisnice
3. Schválenie zápisnice z predchádzajúceho zasadnutia
4. Schválenie písomného vyhotovenia uznesení a kontrola plnenia uznesení
5. Návrh VZN Obce Dolný Hričov č. 3/2017 o dani z nehnuteľností na kalendárny rok 2018
6. Nájom majetku obce Dolný Hričov v zmysle § 9a ods. 9 písm. c) zákona č. 138/1991 Zb. o majetku obcí v znení neskorších predpisov pre pána Branislava Hofericu
7. Nájomná zmluva so spoločnosťou BRAS, s. r. o., Teplička nad Váhom
8. Zmluva o nájme pozemku parc. KN – E č. 903, 882 a častí parc. KN – E č. 893, 880, 875 v k. ú. Dolný Hričov – Agrofin, poľnohospodárske družstvo so sídlom Dolný Hričov
9. Žiadosť o odkúpenie motorového vozidla zn. AVIA
10. Informácie starostu obce :
    * Vysporiadanie vlastníckych vzťahov – parc. KN – E č. 385/1, 382/5
    * Žiadosť o poskytnutie Športového areálu v Dolnom Hričove a príslušenstva za účelom charitatívnej akcie – LK STAR, s. r. o.

11. Informácie zástupcu starostu, hlavného kontrolóra, poslancov a predsedov komisií

12. Diskusia

13. Návrh a schválenie uznesenia

14. Záver

**Uznesenie č. 159/2017**

*Obecné zastupiteľstvo v Dolnom Hričove*

*schvaľuje:*

*program zasadnutia Obecného zastupiteľstva.*

|  |  |
| --- | --- |
| Prítomní poslanci (menovite): | 6 poslancov – Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 3 poslanci - Ing. Michal Ballay, PhD., Ján Hrazdíra, Marta Rašovcová |
| Hlasovali za (menovite): | 6 poslancov –Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

## K bodu 2:

**Určenie zapisovateľa a overovateľov zápisu**

Za zapisovateľku určil starosta obce, Ing. Peter Zelník, pracovníčku obecného úradu *Ing. Simonu Smolkovú*, za overovateľov poslancov OZ *Ing. Jozefa Vršanského*a *prof. Dr. Ing. Martina Deckého.*

**Uznesenie č. 160/2017**

*Obecné zastupiteľstvo v Dolnom Hričove*

*schvaľuje:*

*zapisovateľku Ing. Simonu Smolkovú a overovateľov zápisnice poslancov obecného zastupiteľstva Ing. Jozefa Vršanského a prof. Dr. Ing. Martina Deckého.*

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | | |  |  | | --- | --- | | Prítomní poslanci (menovite): | 5 poslancov – prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Ing. Jozef Vršanský | | Ospravedlnení poslanci (menovite): | 4 poslanci - Ing. Michal Ballay, PhD., Pavol Ballay, Ján Hrazdíra, Marta Rašovcová | | Hlasovali za (menovite): | 5 poslancov –prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Ing. Jozef Vršanský | | proti (menovite): | 0 poslancov | | zdržali sa (menovite): | 0 poslancov | |  | |  |  | |  |

**K bodu 3:**

**Schválenie zápisnice z predchádzajúceho zasadnutia**

Poslancom obecného zastupiteľstva bola predložená zápisnica č. 7/2017. K zápisnici č. 7/2017 z verejného zasadnutia obecného zastupiteľstva konaného dňa 27. septembra 2017 na obecnom úrade z radov poslancov neboli prednesené žiadne pozmeňujúce a doplňujúce návrhy.

**Uznesenie č. 161/2017**

*Obecné zastupiteľstvo v Dolnom Hričove*

*schvaľuje:*

*zápisnicu č. 7/2017 z verejného zasadnutia obecného zastupiteľstva konaného dňa 27. septembra 2017.*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Prítomní poslanci (menovite): | 5 poslancov – prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Ing. Jozef Vršanský | | Ospravedlnení poslanci (menovite): | 4 poslanci - Ing. Michal Ballay, PhD., Pavol Ballay, Ján Hrazdíra, Marta Rašovcová | | Hlasovali za (menovite): | 4 poslanci –Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Ing. Jozef Vršanský | | proti (menovite): | 1 poslanec – Marián Medzihorský | | zdržali sa (menovite): | 0 poslancov | |  |

## K bodu 4:

**Schválenie písomného vyhotovenia uznesení a kontrola plnenia uznesení**

Poslancom OZ bolo zaslané písomné vyhotovenie uznesení č. 134 – 158/2017 z verejného zasadnutia obecného zastupiteľstva konaného dňa 27. septembra 2017. Z radov poslancov neboli prednesené žiadne pozmeňujúce a doplňujúce návrhy.

Ing. Peter Zelník, starosta obce, informoval poslancov, že uznesenie č. 151/2017 (vybudovanie nového komínu rodine Zúberovej) a uznesenie č. 153/2017 (osadenie mreže na Pohostinstvo Vrtuľa) neboli ešte v plnom rozsahu vykonané.

**Uznesenie č. 162/2017**

*Obecné zastupiteľstvo v Dolnom Hričove*

*schvaľuje:*

*písomné vyhotovenie uznesení č. 134 – 158 / 2017 z verejného zasadnutia obecného zastupiteľstva konaného dňa 27. septembra 2017.*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Prítomní poslanci (menovite): | 6 poslancov – Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Ing. Jozef Vršanský | | Ospravedlnení poslanci (menovite): | 3 poslanci - Ing. Michal Ballay, PhD., Ján Hrazdíra, Marta Rašovcová | | Hlasovali za (menovite): | 6 poslancov –Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Ing. Jozef Vršanský | | proti (menovite): | 0 poslancov | | zdržali sa (menovite): | 0 poslancov | |  |

**K bodu 5:**

**Návrh VZN Obce Dolný Hričov č. 3/2017 o dani z nehnuteľností na kalendárny rok 2018**

Ing. Peter Zelník, starosta obce, informoval poslancov o návrhu VZN Obce Dolný Hričov č. 3/2017 o dani z nehnuteľností na kalendárny rok 2018. Návrh VZN je zverejnený na internetovej stránke obce Dolný Hričov a na úradnej tabuli obce od 17. 10. 2017.Mgr. Danka Kramarová upozornila na uplatnenie § 104 g zákona č. 347/2013 Z. z., ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov a ktorým sa menia a dopĺňajú niektoré zákony. Ak je najvyššia sadzba dane zo stavieb ustanovená správcom dane na zdaňovacie obdobie roku 2013 väčšia ako 10 – násobok najnižšej sadzby dane zo stavieb, správca dane zosúladí tento násobok s § 12 ods. 2 zákona 582/2004, najneskôr pri určení sadzieb dane zo stavieb na zdaňovacie obdobie do roku 2024, pričom násobok ustanovený správcom dane na príslušné zdaňovacie obdobie nesmie byť vyšší ako násobok ustanovený správcom dane na zdaňovacie obdobie predchádzajúce tomuto zdaňovaciemu obdobiu.

Na porovnanie dala na vedomie sadzby daní v Obci Horný Hričov (porovnanie sadzieb daní medzi Obcou Dolný Hričov a Obcou Horný Hričov tvorí súčasť zápisnice č. 8/2017).

**Uznesenie č. 163/2017**

*Obecné zastupiteľstvo v Dolnom Hričove*

*berie na vedomie:*

*návrh VZN Obce Dolný Hričov č. 3/2017 o dani z nehnuteľností na kalendárny rok 2018.*

**K bodu 6:**

**Nájom majetku obce Dolný Hričov v zmysle § 9a ods. 9 písm. c) zákona č. 138/1991 Zb. o majetku obcí v znení neskorších predpisov pre pána Branislava Hofericu**

Ing. Peter Zelník, starosta obce, informoval, že uverejnenie nájmu majetku obce Dolný Hričov z dôvodu hodného osobitného zreteľa bolo schválené Obecným zastupiteľstvom v Dolnom Hričove dňa 27. 09. 2017 uznesením č. 144/2017. Zámer nájmu majetku obce Dolný Hričov z dôvodu hodného osobitného zreteľa bol zverejnený od 28. 09. 2017 do 13. 10. 2017 na úradnej tabuli Obce Dolný Hričov a na internetovej stránke obce www.dolnyhricov.sk.

Pani Daniela Ďuriníková reagovala prekvapene na uvedenie 12 mesačnej výpovednej lehote v nájomnej zmluve. Tiež sa informovala, prečo obec radšej neuzatvorí s p. Branislavom Hofericom Zmluvu o zriadení práva vecného bremena. Prof. Dr. Ing. Martin Decký reagoval na pripomienku p. Daniely Ďuriníkovej – nájomná zmluva je v tomto prípade výhodnejšia, pretože pri nájomnej zmluve nie je problém pri vypovedaní zmluvy.

**Uznesenie č. 164/2017**

*Obecné zastupiteľstvo v Dolnom Hričove*

*1.určuje:*

***prenájom pozemkov*** *vo výlučnom vlastníctve obce Dolný Hričov vedené Okresným úradom Žilina, katastrálnym odborom na LV č. 1270 pre katastrálne územie Dolný Hričov, obec Dolný Hričov, okres Žilina, a to:*

* 1. *parcela KN - C č. 868/1 ostatné plochy o výmere 101 m2,*
  2. *parcela KN - C č. 1055/15 vodné plochy o výmere 944 m2*

*v rozsahu nevyhnutnom na vybudovanie, umiestnenie a následnú údržbu pre stavbu prípojky kanalizácie, na dobu neurčitú s 12-mesačnou výpovednou lehotou za ročné nájomné vo výške 1 EUR pre nájomcu Branislava Hofericu, nar. ............., trvale bytom Staničná 337/14, 013 41 Dolný Hričov*

***ako prípad hodný osobitného zreteľa*** *v zmysle § 9a ods. 9 písm. c) zákona č. 138/1991 Zb. o majetku obcí v znení neskorších predpisov.*

*2. schvaľuje:*

***prenájom prenájom pozemkov*** *vo výlučnom vlastníctve obce Dolný Hričov vedené Okresným úradom Žilina, katastrálnym odborom na LV č. 1270 pre katastrálne územie Dolný Hričov, obec Dolný Hričov, okres Žilina, a to:*

*a. parcela KN - C č. 868/1 ostatné plochy o výmere 101 m2,*

*b. parcela KN - C č. 1055/15 vodné plochy o výmere 944 m2*

*v rozsahu nevyhnutnom na vybudovanie, umiestnenie a následnú údržbu pre stavbu prípojky kanalizácie, na dobu neurčitú s 12-mesačnou výpovednou lehotou za ročné nájomné vo výške 1 EUR pre nájomcu Branislava Hofericu, nar. ............., trvale bytom Staničná 337/14, 013 41 Dolný Hričov.*

|  |  |
| --- | --- |
| Prítomní poslanci (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 2 poslanci - Ján Hrazdíra, Marta Rašovcová |
| Hlasovali za (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**Uznesenie č. 165/2017**

*Obecné zastupiteľstvo v Dolnom Hričove*

*schvaľuje:*

*Uzatvorenie nájomnej zmluvy medzi Obcou Dolný Hričov a p. Branislavom Hofericom – parc. KN – C č. 868/1 ostatné plochy o výmere 101 m2 a parc. KN – C č. 1055/15 vodné plochy o výmere 944 m2 v rozsahu nevyhnutnom na vybudovanie, umiestnenie a následnú údržbu pre stavbu prípojky kanalizácie podľa nákresu, ktorý tvorí prílohu č. 1 k zmluve a je jej neoddeliteľnou súčasťou.*

|  |  |
| --- | --- |
| Prítomní poslanci (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 2 poslanci - Ján Hrazdíra, Marta Rašovcová |
| Hlasovali za (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 7:**

**Nájomná zmluva so spoločnosťou BRAS, s. r. o., Teplička nad Váhom**

Ing. Peter Zelník, starosta obce, informoval poslancov o nájomnej zmluve medzi Obcou Dolný Hričov a spoločnosťou BRAS, s. r. o.. Predmetom zmluvy je nájom časti plochy vnútornej strany oplotenia Športového areálu v Dolnom Hričove o výmere 8,365 m2 s cieľom umiestniť reklamný pútač o rozmeroch 1,195 m x 7,000 m, ktorý bude slúžiť na propagáciu podnikateľských činností spoločnosti BRAS, s. r. o.. Nájomná zmluva sa uzatvorí na dobu určitú – do 30. 06. 2018. Obec Dolný Hričov „prenajímateľ“ a spoločnosť BRAS, s. r. o. „nájomca“ sa dohodli na nájomnom vo výške 2 000,00 €.

Ing. Peter Zelník, starosta obce, tiež informoval o podnikateľskom zámere spoločnosti, ktorá má záujem vytvoriť vzorkovú predajňu pri nehnuteľnostiach spoločnosti Hanuliak, s. r. o. v Dolnom Hričove.

**Uznesenie č. 166/2017**

Obecné zastupiteľstvo v Dolnom Hričove po prerokovaní predmetu návrhu

*schvaľuje:*

*Uzatvorenie nájomnej zmluvy medzi Obcou Dolný Hričov a spoločnosťou BRAS, s.r.o., Teplička nad Váhom na časť plochy vnútornej strany oplotenia Športového areálu v Dolnom Hričove s cieľom dočasne umiestniť reklamný pútač.*

|  |  |
| --- | --- |
| Prítomní poslanci (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 2 poslanci - Ján Hrazdíra, Marta Rašovcová |
| Hlasovali za (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 8:**

**Zmluva o nájme pozemku parc. KN – E č. 903, 882 a častí parc. KN – E č. 893, 880, 875 v k. ú. Dolný Hričov – Agrofin, poľnohospodárske družstvo so sídlom Dolný Hričov**

Agrofin, poľnohospodárske družstvo so sídlom Dolný Hričov, predložilo Obci Dolný Hričov zmluvu o nájme pozemkov – parc. KN – E č. 875, 880, 882, 893, 903 o výmere 2 650 m2, druh pozemku ostatné plochy, k. ú. Dolný Hričov, list vlastníctva č. 826.

Ing. Peter Zelník, starosta obce, informoval poslancov o zmluve o nájme pozemkov medzi Obcou Dolný Hričov a Agrofin, poľnohospodárskym družstvom so sídlom Dolný Hričov. Predmetom zmluvy je nájom pozemkov o výmere 2 650 m2na dočasné uskladnenie materiálu výrubu z tunela „Ovčiarsko“. Zmluva o nájme pozemkov sa uzatvorí na dobu určitú – do 30. 04. 2018. Obec Dolný Hričov „prenajímateľ“ a Agrofin, poľnohospodárske družstvo so sídlom Dolný Hričov „nájomca“ sa dohodli na nájomnom vo výške 0,50 € / 1 m2, čo pri výmere 2 650 m2predstavuje sumu vo výške 1 325,00 €.

Ing. Peter Zelník, starosta obce, po požiadavke p. Mariána Medzihorského, ukázal na vizuálnej ortofotomape k. ú. Dolný Hričov parcely, ktoré sú predmetom nájmu. Tiež dodal, že tieto parcely budú dané do pôvodného stavu. Zmluva o nájme predmetných pozemkov bola schvaľovaná aj dňa 01. 06. 2016 na verejnom zasadnutí OZ uznesením č. 85/2016.

**Uznesenie č. 167/2017**

*Obecné zastupiteľstvo v Dolnom Hričove*

*schvaľuje:*

*uzatvorenie „Zmluvy o nájme pozemkov parc. KN – E č. 903, 882 a častí parc. KN – E č. 893, 880, 875 v k. ú. Dolný Hričov medzi Obcou Dolný Hričov a Agrofin, poľnohospodárske družstvo so sídlom Dolný Hričov“.*

|  |  |
| --- | --- |
| Prítomní poslanci (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 2 poslanci - Ján Hrazdíra, Marta Rašovcová |
| Hlasovali za (menovite): | 6 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 1 poslanec – Marián Medzihorský |

**K bodu 9:**

**Žiadosť o odkúpenie motorového vozidla zn. AVIA**

Dňa 28. 09. 2017 bola na obecný úrad doručená žiadosť p. Miroslava Dobroňa o odkúpenie dočasne odhláseného motorového vozidla zn. AVIA.

Ing. Peter Zelník, starosta obce, informoval poslancov o stave motorového vozidla zn. AVIA, ktoré bolo dočasne odhlásené. Vozidlu nebola zakúpená elektronická diaľničná známka –MÝTO.

P. Marián Medzihorský vyslovil názor, že určite nesúhlasí s predajom predmetného motorového vozidla. Navrhol, aby sa motorové vozidlo opäť spojazdnilo a naďalej využívalo pre Športový klub Dolný Hričov. Ďalej navrhol, aby starosta obce oslovil niekoho, kto by ho mohol obsluhovať. Starosta obce reagoval, že oslovil už minimálne 3 ľudí, no všetci odmietli obsluhovať toto motorové vozidlo. Má už svoj vek a potrebovalo by veľkú investíciu. V takomto stave, bez použitia finančných prostriedkov na jeho opravu, predstavuje nebezpečenstvo pri preprave detí na futbalové zápasy. Nie je bezpečné. P. Bibiána Odváhová zdieľa názor starostu obce a nesúhlasí, aby na opravu motorového vozidla zn. AVIA boli použité ďalšie finančné prostriedky.

P. Pavol Ballay podotkol, že ak obec má záujem predmetné vozidlo predať, musí byť opäť prihlásené alebo úplne odhlásené. Poslanci OZ navrhli starostovi obce, aby motorové vozidlo úplne odhlásil.

Ing. Michal Ballay, PhD. požiadal o predloženie prehľadu o finančných prostriedkoch, ktoré boli do motorového vozidla investované, termín – budúce OZ. Starosta obce informoval, že boli kúpené pneumatiky, ktoré sa dali na hasičskú AVIU.

**Uznesenie č. 168/2017**

*Obecné zastupiteľstvo v Dolnom Hričove*

*berie na vedomie:*

*žiadosť p. Miroslava Dobroňa o odkúpenie motorového vozidla zn. AVIA.*

**K bodu 10:**

**Informácie starostu obce**

**- vysporiadanie vlastníckych vzťahov – parc. KN – E č. 385/1, 385/5 – p. Štefánia Kováčiková**

**V úvode bodu p. Štefánia Chlebúchová predniesla svoju požiadavku a požiadala o finančné prostriedky za celý pozemok a nie len pod vozovkou miestnej komunikácie. Starosta obce opäť vysvetlil p. Štefánii Chlebúchovej, že obec sa zaujíma a má záujem vysporiadať predmetné pozemky, ale v prvom rade obec z aspektu jej finančných možností potrebuje vysporiadať časti pozemkov, na ktorých bola vybudovaná konštrukcia netuhej vozovky (asfaltová plocha). A v prípade, ak sú na predmetných pozemkoch uložené inžinierske siete – voda, plyn, kanalizácia, je potrebné to riešiť aj so spoločnosťami, ktoré tieto inžinierske siete na pozemkoch uložili.**

**Prof. Dr. Ing. Martin Decký opäť opakovane pripomenul, že obec Dolný Hričov je v porovnaní s inými obcami v tomto až nadštandardne ústretová požiadavkám občanov a má úprimný záujem odstrániť nespravodlivosť. Tiež vyslovil zaujímavú myšlienku a na základe svojich dlhoročných skúseností z oblasti práva v stavebníctve a mestského inžinierstva navrhol vlastníkom predmetných pozemkov, aby krajné pozemky ponúkli majiteľom rodinných domov, ktorí ich môžu zmysluplne využívať ako predzáhradky.**

**Dňa 25. 09. 2017 bola na obecný úrad doručená žiadosť p. Štefánie Kováčikovej o vysporiadanie vlastníckych vzťahov za odplatu. Dňa 16. 10. 2017 dala obec p. Štefánii Kováčikovej na vedomie, že na zasadnutí obecnej rady a Komisie pre dopravu, výstavbu a životné prostredie bolo dohodnuté, že obec zabezpečí vypracovanie znaleckého posudku na pozemok parc. KN – E č. 385/1 o výmere 1 632 m2 a pozemok parc. KN – E č. 382/5 o výmere 2 293 m2 v k. ú. Dolný Hričov. V liste bolo tiež uvedené, že znalecký posudok bude spracovávať znalec pre odbor stavebníctvo a odvetvie pozemné stavby, Ing. Dana Kováčová, ev. č. 911 766 ako vysoko renomovaná pracovníčka vo svojom odbore. P. Štefánia Kováčiková bola zároveň informovaná, že po vypracovaní a dodaní znaleckého posudku, bude p. Štefánia Kováčiková obcou bezodkladne kontaktovaná.**

**P. Štefánia Kováčiková informovala, že už za predchádzajúceho vedenia obce sa snažila o vysporiadanie vlastníckych vzťahov, žiaľ neúspešne. Ďalej podotkla, že poslanci OZ na svojom zasadnutí, ktoré sa konalo v júni v roku 2017 prisľúbili, že uskutočnia stretnutie so všetkými spoluvlastníkmi predmetných parciel. No ku dňu konania OZ, spoločné stretnutie nebolo uskutočnené. Prof. Dr. Ing. Martin Decký konštatoval, že plne rešpektuje legitimitu vznesených požiadaviek a vysvetlil p. Štefánii Kováčikovej, že obec stretnutie zvolá hneď po vypracovaní a dodaní znaleckého posudku. Zároveň dodal, že uprednostňuje individuálne stretnutia. Na spomenutie znaleckého posudku reagoval Ing. Michal Ballay, PhD., ktorý vysvetlil, že vypracovanie znaleckého posudku na ul. Športová poslanci OZ neschvaľovali. Ing. Michal Ballay, PhD. vyslovil nesúhlas s vypracovaním znaleckého posudku. Nechápe, prečo sa vypracovanie niektorých znaleckých posudkov dáva na schválenie poslancom OZ a vypracovanie znaleckého posudku na ul. Športová nebolo predložené poslancom OZ na schválenie.**

**Ing. Michal Ballay, PhD. spomenul zákon č. 282/2015 Z. z. o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov, v ktorom je definované, že vlastníkovi pozemku nemôžu byť odopierané jeho vlastnícke práva. K cene za pozemky sa vyjadril, že spodná hranica, ktorá je zákonom stanovená je 3,32 € / 1 m2 a horná hranica je 18,00 € / 1 m2. Pri cene za** 1 m2 **je v prvom rade zohľadňovaný druh pozemku podľa platného územného plánu obce. Všetko ponižuje hodnotu pozemku – komunikácia, inžinierske siete... Myslí si, že obec ide opačnou cestou. Najskôr mala obec ponúknuť vlastníkom pozemkov možné alternatívy, ako napr. výmenu pozemkov, zámenu pozemkov...**

**Prof. Dr. Ing. Martin Decký reagoval na pripomienky a vyjadril nesúhlas s prezentovanými názormi Ing. Michala Ballay, PhD. najmä vo vzťahu k uvedeným cenám a konštatoval, že vyvlastnenie pozemkov je možné len v nevyhnutnej miere, vo verejnom záujme a za primeranú cenu stanovenú znaleckým posudkom. Na základe týchto skutočností bolo podľa jeho názoru nevyhnutné dať vypracovať znalecký posudok, ktorý má obci slúžiť ako podklad pre určenie celkovej ceny na predmetné pozemky.**

**Ing. Peter Zelník, starosta obce, podotkol prítomným, že vždy sa vychádza zo spodnej hranice a následne sa vychádza z ostatných faktorov.**

**P. Štefánia Kováčiková pripomenula, že parkovisko, ktoré bolo vybudované v rámci národného projektu „Zvýšenie kvality a bezpečnosti centrálnej zóny v obci Dolný Hričov“ bolo vybudované na súkromnom pozemku. Zároveň pripomenula, že bývalé vedenie obce pravdepodobne nepotrebovalo jej súhlas na vybudovanie parkoviska pri Športovom areáli v Dolnom Hričove. Prof. Dr. Ing. Martin Decký poznamenal, že ak si dobre pamätá v tom čase p. Štefánia Kováčiková požadovala 20,00 € / 1 m2 aktorú v tom čase považoval za primeranú a tiež aj z dôvodu neriešenia tejto záležitosti prestal vykonávať funkciu ako predseda Komisie pre dopravu, výstavbu a životné prostredie (ďalej len „KDVŽP“) pri obecnom zastupiteľstve. Vyjadril zásadný nesúhlas s názorom Ing. Michala Ballay, PhD. že prebieha „špekulácia“ pri nakladaní s majetkom obce Dolný Hričov. Upozornil uvedeného poslanca, aby vážil slová, lebo v prípade pokračujúceho osočovania budú dotknuté osoby nútené pristúpiť ku právnym konzekvenciám.**

**P. Marián Medzihorský sa spýtal na vypracovanie hlukovej štúdie v lokalite Zemiansky lán v k. ú. Dolný Hričov. Tiež spomenul, že na predchádzajúcom zasadnutí OZ bolo povedané, že bude treba predať pozemok obce Dolný Hričov.**

**Prof. Dr. Ing. Martin Decký informoval, že poslanci OZ na predchádzajúcom zasadnutí OZ schválili vypracovanie hlukovej štúdie na základe jednomyseľného odporúčania Obecnej rady a KDVŽP. Ďalej oboznámil prítomných so skutočnosťou, že ponúkol vypracovanie predmetnej hlukovej štúdie v úrovni cca 500 EUR, pričom komplexné spracovanie takejto hlukovej štúdie renomovanými akustickými pracoviskami sa pohybuje v úrovni 5000 EUR. Na základe návrhov poslanca Medzihorského konštatoval, že sa nebude uchádzať o spracovanie záujmovej hlukovej štúdie a navrhol, aby si p. Marián Medzihorský zohnal projektanta, ktorý vypracuje spomínanú hlukovú štúdiu.**

**Ing. Peter Zelník, starosta obce, informoval, že na stretnutia ohľadom riešenia vlastníckych vzťahov boli pozývaní všetci poslanci OZ. Ing. Michal Ballay reagoval, že poslanci OZ pozvánky na tieto stretnutia dostávali iba na vedomie. Ako pozvaní boli v pozvánke uvedené – Komisia pre dopravu, výstavbu a životné prostredie, hlavný kontrolór obce a spoluvlastníci prejednávaných pozemkov.**

**P. Štefánia Kováčiková informovala, že si pamätá, ako pred výstavbou parkoviska nájomnú zmluvu podpísala iba zosnulá p. Eva Škvaridlová a p. Alojz Škvaridlo. P. Štefánia Kováčiková nájomnú zmluvu nepodpísala.**

**Ing. Michal Ballay, PhD. opäť zdôraznil, že najskôr mala byť dohoda medzi obcou a majiteľmi. Starosta obce reagoval, že obec má v záujme sa dohodnúť, ale najskôr je potrebné mať v rukách znalecký posudok.**

**Prof. Dr. Ing. Martin Decký sa spýtal p. Štefánie Kováčikovej a p. Štefánie Chlebúchovej či si myslia, že sa s nimi jedná neúctivo.**

**P. Štefánia Kováčiková vyslovila názor, že si to nemyslí, no zaujíma ju, ako dlho ešte bude čakať na vysporiadanie vlastníckych vzťahov.**

**P. Pavol Ballay vysvetlil, že pri vysporiadavaní vlastníckych vzťahov medzi obcami a obyvateľmi to nie je také jednoduché. Jedná sa o dlhé procesy.**

**Prof. Dr. Ing. Martin Decký pripomenul, že na zasadnutí KDVŽP bolo spoluvlastníkom navrhnuté, aby sa rozhodli, kto dá vyhotoviť znalecký posudok. Nakoniec sa dohodli, že znalecký posudok dá vyhotoviť obec. P. Štefánia Kováčiková informovala, že nový znalecký posudok nedá vyhotoviť v prípade, že bude súhlasiť so sumou, ktorá bude v znaleckom posudku uvedená.**

**P. Štefánia Kováčiková sa spýtala, či má obec v záujme vysporiadať vlastnícke vzťahy. Starosta obce odpovedal, že obec má snahu a záujem vysporiadať vlastnícke vzťahy. Predpokladá, že pravdepodobne to bude formou splátkového kalendára.**

**Ing. Michal Ballay, PhD. si myslí, že suma sa bude pohybovať v rozmedzí 8,00 – 12,00 EUR / 1 m2. Prof. Dr. Ing. Martin Decký prezentoval názor**, že suma sa bude pohybovať v rozmedzí 14,00 – 18,00 EUR / 1 m2.

P. Marián Medzihorský opäť dodal, že nechápe, prečo poslanci OZ na predchádzajúcom OZ schválili vypracovanie hlukovej štúdie. Nebolo spomenuté, že sa bude vypracovávať znalecký posudok na ul. Športová. Myslí si, že bol zavádzaný.

**Prof. Dr. Ing. Martin Decký po pripomienkach niektorých poslancov OZ a po ich nesúhlase s vypracovaním znaleckého posudku navrhol, aby starosta obce predložil návrh na uznesenie OZ, ktorým poslanci dodatočne schvália, prípadne neschvália vypracovanie znaleckého posudku na ul. Športová – parc. KN – E č. 385/1 o výmere 1 632 m2 a parc. KN – E č. 382/5 o výmere 2 293 m2 v k. ú. Dolný Hričov znalcovi, Ing. Dane Kováčovej.**

**Ing. Peter Zelník, starosta obce, vzniesol návrh uznesenia a poslanci OZ pristúpili k hlasovaniu.**

**Uznesenie č. 169/2017**

*Obecné zastupiteľstvo v Dolnom Hričove*

*schvaľuje:*

*vypracovanie znaleckého posudku na ul. Športová – parc. KN – E č. 385/1 o výmere 1 632 m2 a parc. KN – E č. 382/5 o výmere 2 293 m2 v k. ú. Dolný Hričov znalcovi pre odbor stavebníctvo a odvetvie pozemné stavby, Ing. Dane Kováčovej, ev. č. 911 766.*

|  |  |
| --- | --- |
| Prítomní poslanci (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 2 poslanci - Ján Hrazdíra, Marta Rašovcová |
| Hlasovali za (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**P. Marián Medzihorský dal návrh na zrušenie uznesenia č. 146/2017 zo dňa 27. septembra 2017. Poslanci OZ pristúpili k hlasovaniu.**

**Uznesenie č. 170/2017**

*Obecné zastupiteľstvo v Dolnom Hričove*

*schvaľuje:*

*na návrh p. Mariána Medzihorského zrušenie uznesenia č. 146/2017 zo dňa 27. septembra 2017.*

|  |  |
| --- | --- |
| Prítomní poslanci (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 2 poslanci - Ján Hrazdíra, Marta Rašovcová |
| Hlasovali za (menovite): | 2 poslanci – Ing. Michal Ballay, PhD., Marián Medzihorský, |
| proti (menovite): | 5 poslancov - Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Ing. Jozef Vršanský |
| zdržali sa (menovite): | 0 poslancov |

**Po hlasovaní poslancov OZ uznesenie znie:**

**Uznesenie č. 170/2017**

***Obecné zastupiteľstvo v Dolnom Hričove***

***neschvaľuje:***

***na návrh p. Mariána Medzihorského zrušenie uznesenia č. 146/2017 zo dňa 27. septembra 2017.***

**P. Marián Medzihorský dal návrh na zrušenie uznesenia č. 147/2017 zo dňa 27. septembra 2017. Poslanci OZ pristúpili k hlasovaniu.**

**Uznesenie č. 171/2017**

*Obecné zastupiteľstvo v Dolnom Hričove*

*schvaľuje:*

*na návrh p. Mariána Medzihorského zrušenie uznesenia č. 147/2017 zo dňa 27. septembra 2017.*

|  |  |
| --- | --- |
| Prítomní poslanci (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 2 poslanci - Ján Hrazdíra, Marta Rašovcová |
| Hlasovali za (menovite): | 2 poslanci – Ing. Michal Ballay, PhD., Marián Medzihorský, |
| proti (menovite): | 5 poslancov - Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Ing. Jozef Vršanský |
| zdržali sa (menovite): | 0 poslancov |

**Po hlasovaní poslancov OZ uznesenie znie:**

**Uznesenie č. 171/2017**

***Obecné zastupiteľstvo v Dolnom Hričove***

***neschvaľuje:***

***na návrh p. Mariána Medzihorského zrušenie uznesenia č. 147/2017 zo dňa 27. septembra 2017.***

**- žiadosť o poskytnutie Športového areálu v Dolnom Hričove a príslušenstva za účelom charitatívnej akcie – LK STAR, s. r. o.**

**Dňa 03. 10. 2017 bola doručená na obecný úrad žiadosť spoločnosti LK STAR, s. r. o. o poskytnutie Športového areálu v Dolnom Hričove a príslušenstva s cieľom uskutočniť charitatívnu akciu v dňoch 29. 06. 2018 – 01. 07. 2018.**

**P. Renáta Kováčiková prišla poslancom OZ vysvetliť bližšie informácie o plánovanej charitatívnej akcii. Charitatívna akcia sa bude konať v spolupráci s „Nadáciou JOJ“. O prenájom športového areálu na 3 dni žiada z dôvodu, že 29. 06. 2018 (piatok) sa športový areál pripraví, 30. 06. 2018 (sobota) sa uskutoční charitatívna akcia a 01. 07. 2018 (nedeľa) sa športový areál poupratuje. Bude pripravený program pre deti, ale aj pre starších. Cieľom je vyzbierať čo najviac finančných prostriedkov pre rodiny, ktoré to potrebujú. Požiadala obec o predloženie zoznamu resp. mien rodín, ktoré majú postihnuté dieťatko. P. Renáte Kováčikovej boli poskytnuté 3 mená rodín – rodina Svrčková, rodina Čvapková a rodina Zázrivcová. P. Renáta Kováčiková informovala, že zatiaľ mala stretnutie s rodinou Svrčkovou a s rodinou Čvapkovou, ktoré s charitatívnou akciou oboznámila a požiadala ich o napísanie ich príbehov. S rodinou Zázrivcovou stretnutie ešte neuskutočnila.**

**P. Štefan Hôrečný informoval poslancov OZ, že charitatívna akcia bola riešená aj na zasadnutí Komisie pre sociálne, zdravotné a bytové otázky dňa 09. 10. 2017.**

**P. Renáta Kováčiková spomenula, že na predchádzajúcom zasadnutí poslanci OZ povedali, že ak bude Športový areál v Dolnom Hričove voľný v čase, keď si niekto podá žiadosť o jeho prenájom, bude mu poskytnutý. Starosta obce reagoval, že odpoveď spoločnosti LK STAR, s. r. o. nebola zaslaná z dôvodu, že v žiadosti bolo uvedené, že bližšie informácie poskytne na najbližsom zasadnutí OZ. Obec má pripravený kalendár kultúrnych podujatí. Charitatívna akcia je v kalendári zapracovaná. Ing. Peter Zelník, starosta obce, dodal, že kalendár kultúrnych podujatí bude zverejnený na internetovej stránke obce Dolný Hričov a bude zaslaný poslancom OZ. Obec do kalendára zapracováva aj termíny podujatí, o ktoré si požiadajú iné fyzické a právnické osoby.**

**Prof. Dr. Ing. Martin Decký prezentoval názor, že plne podporuje tieto podľa neho bohumilé aktivity p. Renáty Kováčikovej a ďalej poznamenal, že v ďalšom bode sa budú odsúhlasovať „Zásady tvorby kalendára kultúrnych, spoločenských a športových podujatí v obci Dolný Hričov“, ktoré vypracovali p. Bibiána Odváhová a p. Marta Rašovcová.**

**P. Bibiána Odváhová a p. Marián Medzihorský akciu plne podporujú. S názorom sa stotožnili všetci prítomní poslanci OZ.**

**Ing. Peter Zelník, starosta obce, dodal, že** v zmysle dodatku č. 1 k VZN č. 1/2013 o správnych poplatkoch na území obce Dolný Hričov starosta obce alebo obecná rada môžu sadzbu správnych poplatkov znížiť alebo odpustiť vo výnimočných prípadoch. Navrhol správny poplatok odpustiť. Poslanci OZ s návrhom starostu obce jednomyseľne súhlasili.

**Uznesenie č. 172/2017**

*Obecné zastupiteľstvo v Dolnom Hričove*

*berie na vedomie:*

*žiadosť spoločnosti LK STAR, s. r. o. o poskytnutie Športového areálu v Dolnom Hričove a príslušenstva s cieľom uskutočniť charitatívnu akciu v dňoch 29. 06. 2018 – 01. 07. 2018.*

**Uznesenie č. 173/2017**

*Obecné zastupiteľstvo v Dolnom Hričove*

*schvaľuje:*

*prenájom Športového areálu v Dolnom Hričove a príslušenstva spoločnosti LK STAR, s. r. o. s cieľom uskutočniť charitatívnu akciu v dňoch 29. 06. 2018 – 01. 07. 2018 - bezodplatne.*

|  |  |
| --- | --- |
| Prítomní poslanci (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 2 poslanci - Ján Hrazdíra, Marta Rašovcová |
| Hlasovali za (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**P. Renáta Kováčiková sa ďalej informovala, prečo ju obec požiadala o predloženie cenovej ponuky obedov na posedenie pre najstarších obyvateľov obce a nakoniec bola odmietnutá.**

**Ing. Peter Zelník, starosta obce, reagoval, že obedy obec dá pripraviť „Reštaurácii GÓL“, pretože reštaurácia od obce prebrala rozvoz obedov dôchodcom, aby už obec nemusela donášať stravu dôchodcom zo školskej jedálne.**

* **Smernica o sťažnostiach**

**Ing. Peter Zelník, starosta obce, informoval o Smernici o sťažnostiach, ktorú vypracoval JUDr. Stanislav Hlinka.**

**P. Rudolfa Sládková informovala poslancov, že obec aj doposiaľ sťažnosti občanov eviduje a rieši ich.**

* **ÚPN Obce Dolný Hričov – Ing. arch. Vladimír Barčiak spracováva textovú časť zadanie Zadania ÚPN Obce Dolný Hričov.**

**Ing. Michal Ballay, PhD. sa spýtal, či bola poskytnutá PHSR Obce Dolný Hričov. Starosta obce reagoval, že Ing. arch. Vladimírovi Barčiakovi bola PHSR Obce Dolný Hričov poskytnutá. Starosta obce tiež poznamenal, že Ing. arch. Vladimírovi Barčiakovi daroval v mene obce knihu - Dolný Hričov 1208 – 2008.**

* **Združenie obcí Mikroregión Hričov – informácie o podpore predchádzania vzniku biologicky rozložiteľných komunálnych odpadov – tzv. kompostéry (uznesenie č. 111/2017).**
* **Regionálne združenie miest a obcí Horného Považia – 19. 10. a 20. 10. 2017 – informácie v oblasti školstva, sociálnych vecí príprava rozpočtu pre rok 2018, nakladanie s komunálnym odpadom, separovaným zberom.**
* **Informácie starostu obce o oprave strechy na budove školskej jedálne a školskej družiny.**
* **Informácie starostu obce o výmene plotu pri Obecnom úrade v Dolnom Hričove.**
* **NDS – úprava účelovej komunikácie, ktorá bola vybudovaná v rámci stavby Diaľnica D1 Vrtižer – Hričovské Podhradie – v stanovisku NDS uvedené – opravu cesty je povinný zabezpečiť vlastník a správca (užívateľ) cesty – Obec Dolný Hričov.**
* **Žiadosť „Združenia priateľov Hričovského hradu“ – žiadosť o prenájom pivničných a prízemných priestorov v Kultúrnom dome v Dolnom Hričove – bližšie informácie na ďalšom zasadnutí OZ, na ktoré sa pozývajú aj predstavitelia združenia.**

**Uznesenie č. 174/2017**

*Obecné zastupiteľstvo v Dolnom Hričove*

*berie na vedomie:*

*žiadosť „Združenia priateľov Hričovského hradu“ o prenájom pivničných a prízemných priestorov v Kultúrnom dome v Dolnom Hričove.*

* **Dolnohričovské zvesti 2017 – starosta obce požiadal predsedov komisií a organizácie, aby predložili do 17. 11. 2017 články, ktoré majú záujem uverejniť v novinách.**

**K bodu 11**

**Informácie zástupcu starostu, hlavného kontrolóra, poslancov a predsedom komisií**

P. Pavol Ballay informoval poslancov OZ o škode na hasičskej zbrojnici, ktorá bola v noci z 05. 10. 2017 na 06. 10. 2017 vykradnutá. Pri vlámaní bolo poškodené najmä hasičské vozidlo IVECO DAILY . Celková škoda bola vyčíslená na sumu približne 3 400,00 €.

P. Pavol Ballay informoval o výmene zámkov. Tiež p. Miroslav Dobroň na vstupné dvere hasičskej zbrojnice namontoval ďalší zámok. Dobré by bolo, keby hasičská zbrojnica mala poplašné zariadenie, prípadne kamerové zabezpečenie, aby obec mohla predísť ďalšiemu vlámaniu. Hasičské vozidlo IVECO DAILY bude musieť byť odvezené do servisu.

P. Štefan Hôrečný informoval o stretnutí Komisie pre sociálne, bytové a zdravotné otázky, kde bol navrhnutý splátkový kalendár na komín rodine Zúberovej. Rodina Zúberová so splátkovým kalendárom súhlasila. Ďalej vyslovil sklamanie z dnešného zasadnutia OZ, do diskusie pri pri niektorých bodoch sa radšej nezapájal. Je sklamaný z názorov niektorých poslancov, ktorý obviňujú starostu obce z jeho rozhodnutí. Starosta obce má predsa právo konať v niektorých záležitostiach aj bez súhlasu poslancov OZ. Tiež si myslí, že Komisia pre dopravu, výstavbu a životné prostredie mala zaujať väčšiu úlohu pri pripomienkach obyvateľov, ktorí majú záujem vysporiadať vlastnícke vzťahy. V tejto súvislosti navrhol, aby si spoluvlastníci parciel na ul. Športová vysporiadavali svoje vlastnícke vzťahu aj u spoločností, ktoré tam uložili inžinierske siete – SPP, SSE, SEVAK. S týmto návrhom jednomyseľne súhlasil starosta obce.

Prof. Dr. Ing. Martin Decký informoval, že Komisia pre dopravu, výstavbu a životné prostredie zasadá vždy, keď je to potrebné. Nesúhlasí s tým, aby poslanci dávali návrhy na zrušenie uznesenia z predchádzajúcich zasadnutí. Na zasadnutí komisie bola riešená aj potencionálna výstavba rodinného domu medzi rodinnými domami rodiny Kilianovej a Kabaštovej. Ďalej navrhol ako prioritnú stavebnú úlohu rekonštrukciu vozovky miestnej komunikácie pri Kostole sv. Michala. Optimálnym riešením je podľa neho ešte pred zimou zhotoviť podkladovú vrstvu z kameniva resp. štrkodrviny a následne budúci rok vybudovať vozovku z dlažby až ku obecnému úradu. Vozovka z dlažby je z hľadiska jej rozobrateľnosti potrebná z dôvodu nedobudovania technickej infraštruktúry uvedenej miestnej komunikácie. Tiež sa stotožňuje s návrhom p. Štefana Hôrečného, ktorý na predchádzajúcom OZ navrhol na pozemku medzi obecným úradom a poštou realizovať oddychovú zónu (lavičky, jazierko, zeleň,...).

P. Štefan Hôrečný navrhol, aby obec využila okolité možnosti, napr. mobilnú betonárku spoločnosti Doprastav, a. s. v areáli poľnohospodárskeho družstva Agrofin, dokončuje sa Diaľnica D1, Tunel Ovčiarsko. Obec by tam mohla umiestniť tabuľu s upozornením na úpravu komunikácie. Na jar by sa tam mohlo spraviť niečo elegantné, spojiť to s parkom pri kostole. Najvhodnejším riešením by bolo položenie zámkovej dlažby, ktorá je rozoberateľná, pretože bude potrebné dobudovanie vodovodu a kanalizácie, na čo upozornil aj starosta obce. Starosta obce tiež informoval, že spoločnosť SEVAK pripravuje nový investičný zámer. Po rekonštrukcii by bolo parkovanie, ktoré je neustálym problémom v týchto miestach regulované.

P. Marián Medzihorský sa informoval o žiadosti na rekonštrukciu materskej školy. Starosta obce reagoval, že obci bola doručená žiadosť na doplnenie dokladov. Chýbajúce doklady má obec doložiť do 03. 11. 2017.

P. Marián Medzihorský sa informoval o podchode pre cestujúcich a verejnosť na ul. Staničná. Starosta obce reagoval, že momentálne rieši požiadavky majiteľov rodinných domov, ktorí boli výstavbou zasiahnutí.

P. Marián Medzihorský sa ďalej informoval, prečo nie sú parkoviská pri 28 b. j. a pri 16 b. j. riadne označené. Starosta obce reagoval, že parkovisko bude označené, zatiaľ majú obyvatelia rozpis parkovacích miest v jednotlivých vchodov bytových domov. K zabezpečeniu hasičskej zbrojnice navrhol, aby bolo poplašné zariadenie obecného úradu zavedené aj do hasičskej zbrojnice. Ďalej sa informoval na pokladničnú knihu ŠK Dolný Hričov. P. Mária Rapánová informovala, že bola na obecnom úrade a ak si ju má záujem pozrieť, môže tak urobiť na obecnom úrade. P. Marián Medzihorský nakoniec dodal, že každý má právo vysloviť svoj názor a odišiel zo zasadnutia OZ.

P. Bibiána Odváhová predložila poslancom OZ Zásady tvorby kultúrnych, spoločenských a športových podujatí v obci Dolný Hričov. K zásadám poslanci vzniesli pripomienky a svoje návrhy. S pripomienkami a návrhmi poslancov OZ sa stotožnila a súhlasila s prepracovaním zásad. Ing. Michal Ballay, PhD. reagoval, že predložené zásady sú v rozpore so zákonom č. 96/1991 o verejných kultúrnych podujatiach. Tiež informoval, že zásady nepodliehajú schváleniu poslancov OZ a podpisuje ich starosta obce. Nakoniec dodal, že komisie vytvára obecné zastupiteľstvo a navrhol, aby si komisia vytvorila rokovací poriadok. P. Bibiána Odváhová si myslí, že komisia nepotrebuje mať rokovací poriadok. Zásady boli vyhotovené ako pomôcka Komisie pre kultúru a vzdelávanie.

Ing. Michal Ballay, PhD. odišiel zo zasadnutia OZ.

Prof. Dr. Ing. Martin Decký navrhol starostovi obce, aby vzniesol návrh na schválenie zásad tvorby kultúrnych, spoločenských a športových podujatí v obci Dolný Hričov.

Ing. Peter Zelník, starosta obce, požiadal Ing. Simonu Smolkovú, aby prečítala návrh uznesenia. Poslanci OZ pristúpili k hlasovaniu.

**Uznesenie č. 175/2017**

*Obecné zastupiteľstvo v Dolnom Hričove*

*schvaľuje:*

*zásady tvorby kalendára kultúrnych, spoločenských a športových podujatí v obci Dolný Hričov so zapracovaním pripomienok a návrhov poslancov OZ.*

|  |  |
| --- | --- |
| Prítomní poslanci (menovite): | 5 poslancov –Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Ing. Jozef Vršanský |
| Ospravedlnení poslanci (menovite): | 4 poslanci – Ing. Michal Ballay, PhD., Ján Hrazdíra, Marián Medzihorský, Marta Rašovcová |
| Hlasovali za (menovite): | 5 poslancov –Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 12**

**Diskusia**

P. Daniela Ďuriníková upozornila, že v predchádzajúcej zápisnici č. 7/2018 nebolo písané o podchode pre cestujúcich a verejnosť.

P. Renáta Kováčiková má záujem vyriešiť situáciu s detským ihriskom, ktoré bolo premiestnené k Pohostinstvu Vrtuľa.

**Uznesenie č. 176/2017**

*Obecné zastupiteľstvo v Dolnom Hričove*

*poveruje:*

*starostu obce uskutočniť stretnutie s p. Renátou Kováčikovou s cieľom vyriešiť situáciu s detským ihriskom a umiestnenie detského ihriska pri Pohostinstve Vrtuľa.*

*Z: starosta obce, Komisia pre dopravu, výstavbu a životné prostredie*

*T: 27. 10. 2017*

**Uznesenie č. 177/2017**

*Obecné zastupiteľstvo v Dolnom Hričove*

*berie na vedomie*

*diskusné príspevky obyvateľov obce.*

**K bodu 13**

**Návrh a schválenie uznesenia**

**Zapisovateľka Ing. Simona Smolková predniesla návrh uznesení č. 159 – 178 /2017 z verejného zasadnutia obecného zastupiteľstva konaného dňa 25. 10. 2017.**

**Uznesenie č. 178/2017**

*Obecné zastupiteľstvo v Dolnom Hričove*

*schvaľuje:*

*návrh uznesení z rokovania obecného zastupiteľstva č. 159 – 178 /2017 zo dňa 25. 10. 2017*

|  |  |
| --- | --- |
| Prítomní poslanci (menovite): | 5 poslancov –Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Ing. Jozef Vršanský |
| Ospravedlnení poslanci (menovite): | 4 poslanci – Ing. Michal Ballay, PhD., Ján Hrazdíra, Marián Medzihorský, Marta Rašovcová |
| Hlasovali za (menovite): | 5 poslancov –Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 13**

**Záver**

*Ing. Peter Zelník, starosta obce*, sa na záver rokovania Obecného zastupiteľstva poďakoval prítomným za účasť a ukončil zasadnutie Obecného zastupiteľstva.

|  |  |  |  |
| --- | --- | --- | --- |
| **Zapisovateľka:** | *Ing. Simona Smolková* | ......................................... |  |
| **Overovatelia:** | *Ing. Jozef Vršanský* | ......................................... |  |
|  |  |  |  |
|  | *prof. Dr. Ing. Martin Decký* | ......................................... |  |

Ing. Peter Zelník

starosta obce

V Dolnom Hričove dňa 25. 10. 2017